ઉત્તરાયણના સમગ્ર દિવસ દરમ્યાન કાગડા, સમડી, કબૂતર અને કાબર સહિત ૧૬ પક્ષી ઘવાયાના કોલ ફાયર બ્રિગેડને મળ્યા હતા. ગઇકાલે એક જ દિવસમાં ૧૦૮ ઇમર્જન્સી સેવાને ૬૧૮ કોલ મળ્યા હતા. જેમાં સૌથી વધુ ૧૧૮ કેસો ટુ વ્હીલર એકસિડન્ટના અને ૪૧ કેસ ઊંચેથી પડી જવાના હતા. જોકે મારામારીના કારણે ઇજા પામ્યા હોય તેવા પણ ૪૪ કેસ ૧૦૮ ઇમર્જન્સી સેવાને મળ્યા હતા. ગઇકાલે શહેરમાં ધાબા પરથી પડી જવાના કારણે ૪૪ વ્યક્તિઓ ઇજાગ્રસ્ત થઇ હતી. રાજ્યભરમાંથી ૧૦૮ ઇમર્જન્સી સેવાને ૩પર૭ કોલ મળ્યા હતા.